Pasiūlymas Tarybos direktyva iš dalies keičianti direktyvos 2000/29/EB laboratorinio bandymo užduočių pavedimo nuostatas /* KOM/2009/0424 galutinis - CNS 2009/0117 */





[pic] | EUROPOS BENDRIJŲ KOMISIJA | Briuselis, 11.8.2009 KOM(2009) 424 galutinis 2009/0117 (CNS) Pasiūlymas TARYBOS DIREKTYVA iš dalies keičianti Direktyvos 2000/29/EB laboratorinio bandymo užduočių pavedimo nuostatas AIŠKINAMASIS MEMORANDUMAS PASIūLYMO APLINKYBėS Pastaraisiais metais valstybės narės ir Komisija nuolat grįžta prie diskusijų, kurių objektas – laboratorinio bandymo užduočių, kurias turi atlikti valstybių narių kompetentingos institucijos vykdydamos oficialią kontrolę augalų sveikatos srityje, pavedimas pavaldžiosioms institucijoms (Direktyvos 2000/29/EB[1] 2 straipsnio 1 dalies g punkto ii papunktis). Ne kartą valstybės narės minėjo sunkumus, su kuriais jos susiduria mėgindamos pertvarkyti nacionalines augalų apsaugos tarnybas pagal dabartines ES augalų sveikatos apsaugos teisės aktų nuostatas, kuriomis nustatoma, kad institucijos, kurioms pavedama atlikti laboratorinio bandymo užduotis, vykdytų tik konkrečias viešąsias funkcijas. Užduočių pavedimo nuostatos pirmą kartą nustatytos direktyva 1991 m. Nuo to laiko valstybių narių augalų sveikatos institucijų struktūra ir užduotys pasikeitė. Keliose valstybėse narėse organizacijos, kurioms galėtų būti pavesta atlikti oficialius laboratorinius tyrimus (universitetai ir tyrimų organizacijos, privačios laboratorijos), neatitinka Direktyvos 2000/29/EB 2 straipsnio 1 dalies g punkto ii papunkčio reikalavimų, be to, esama interesų konflikto pavojaus. Tačiau tokių organizacijų dalyvavimas yra reikalingas atliekant labai specializuotus tyrimus, skirtus aptikti kenksminguosius organizmus, kurių nėra ES ir apie kuriuos trūksta žinių, bei tai patvirtinti. Be to, pagal Direktyvą 2000/29/EB atliekamų laboratorinių bandymų pobūdis yra labai techninis, o jiems atlikti būtinos labai įvairios techninės priemonės ir labai specializuoti laboratorijų darbuotojai, kurių nėra daug. Siekiant pritaikyti laboratorinio bandymo pavedimo reikalavimus prie esamų poreikių, manoma, kad tikslinga kuo greičiau iš dalies pakeisti Direktyvos 2000/29/EB 2 straipsnio 1 dalies g punkto ii papunktį. Šiam požiūriui pritarė dauguma 2007 m. gruodžio mėn. Tarybos darbo grupėje posėdžiavusių Augalų sveikatos vyriausiųjų pareigūnų. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS Pirminei šio klausimo analizei skirtas dokumentas parengtas 2008 m. balandžio mėn. Nuspręsta, kad dėl riboto siūlomų pakeitimų poveikio išsamaus tų pakeitimų poveikio vertinimo atlikti nereikia. TEISINIAI PASIūLYMO ASPEKTAI Siūlomi šie Direktyvos 2000/29/EB 2 straipsnio 1 dalies g punkto ii papunkčio pakeitimai: - nuostata, pagal kurią pavestąsias užduotis atliekantiems juridiniams asmenims leidžiama vykdyti ne tik direktyvoje nurodytą laboratorinių bandymų veiklą; - nuostata, pagal kurią laboratoriniai bandymai gali būti pavesti atlikti juridiniams asmenims, vykdantiems ne tik konkrečias viešąsias funkcijas pagal tą direktyvą; - abejais atvejais nuostatos, kuriomis užtikrinama, kad direktyvoje numatytos pavestosios užduotys ir toliau būtų priskirtos atsakingųjų oficialių institucijų kompetencijai ir atliekamos joms prižiūrint, taip pat kad tos atsakingosios oficialios institucijos tikrintų, ar konkretus juridinis asmuo vykdydamas pavestąsias užduotis yra nešališkas ir ar jam negresia interesų konfliktas. POVEIKIS BIUDžETUI Šis Tarybos direktyvos pasiūlymas finansinių pasekmių Bendrijos biudžetui neturi. 2009/0117 (CNS) Pasiūlymas TARYBOS DIREKTYVA [data] iš dalies keičianti Direktyvos 2000/29/EB laboratorinio bandymo užduočių pavedimo nuostatas EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę[2], kadangi: 1. Remdamosi 2000 m. gegužės 8 d. Tarybos direktyva 2000/29/EC dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje[3] valstybių narių atsakingosios oficialios institucijos gali pavesti toje direktyvoje numatytas užduotis, įskaitant laboratorinio bandymo užduotis, atlikti tik juridiniam asmeniui, kuris, remdamasis savo oficialiai patvirtintais nuostatais, vykdo tik konkrečias viešąsias funkcijas. 2. Pagal Direktyvą 2000/29/EB atliekami laboratoriniai bandymai yra labai techninio pobūdžio ir susiję su įvairiomis mokslo sritimis. Tokiems bandymams atlikti būtina labai įvairi ir brangi techninė įranga bei labai specializuoti laboratorijos darbuotojai, galintys prisitaikyti prie greitai kintančių diagnostinių metodų. Pastaraisiais metais būtinų bandymų atliekama vis daugiau. Todėl rasti visus privalomus reikalavimus atitinkančius juridinius asmenis darosi vis sunkiau. 3. Dėl šių priežasčių tikslinga nustatyti, kad pagal Direktyvą 2000/29/EB privalomus atlikti laboratorinius bandymus, kurių yra labai daug ir įvairių, būtų galima pavesti atlikti ne tik juridiniams asmenims, kurie vykdo tik konkrečias viešąsias funkcijas, bet ir šio reikalavimo neatitinkantiems juridiniams asmenims, kaip antai universitetams, tyrimų institutams arba privačioms laboratorijoms, jei jie atitinka tam tikras sąlygas. 4. Be to, tikslinga leisti, kad pagal Direktyvą 2000/29/EB pavestąsias užduotis vykdantys juridiniai asmenys galėtų naudoti savo laboratorijas bandymams, kurie nėra jų konkrečių viešųjų funkcijų dalis. 5. Todėl Direktyvos 2000/29/EB 2 straipsnio 1 dalies g punktą reikėtų atitinkamai iš dalies pakeisti, PRIĖMĖ ŠIĄ DIREKTYVĄ: 1 straipsnis Direktyvos 2000/29/EB 2 straipsnio 1 dalies g punkto antroji pastraipa pakeičiama taip: „Valstybės narės atsakingosios oficialios institucijos, vadovaudamosi nacionaliniais įstatymais, šioje direktyvoje numatytas užduotis gali pavesti joms prižiūrint vykdyti juridiniam asmeniui, kurio veiklą reglamentuoja viešoji arba privačioji teisė, jeigu toks asmuo ir jo kolektyvo nariai nėra asmeniškai suinteresuoti jų vykdomos priemonės rezultatu. Valstybių narių atsakingosios oficialios institucijos užtikrina, kad toks juridinis asmuo, remdamasis savo oficialiai patvirtintais nuostatais, vykdytų tik konkrečias viešąsias funkcijas, išskyrus laboratorinius bandymus, kuriuos toks juridinis asmuo gali atlikti net ir tuo atveju, kai jie nėra jo konkrečių viešųjų funkcijų dalis. Vis dėlto, nepaisant antros pastraipos antro sakinio, valstybių narių atsakingosios oficialios institucijos gali pavesti šioje direktyvoje numatytus laboratorinius bandymus atlikti minėtos nuostatos neatitinkančiam juridiniam asmeniui, jeigu konkreti atsakingoji oficiali institucija užtikrina, kol vykdomos pavestosios užduotys, jog juridinis asmuo, kuriam pavesta laboratorinio bandymo užduotis, būtų nešališkas ir kad nebūtų interesų konflikto, susijusio su pavestosiomis užduotimis ir kitos jo veiklos.“ 2 straipsnis Valstybės narės priima ir skelbia įstatymus ir kitus teisės aktus, kurie, įsigalioję ne vėliau kaip iki 2010 m. birželio 30 d., įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos atitikties lentelę. Tas nuostatas jos taiko nuo 2010 m. liepos 1 d. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 3 straipsnis Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje . 4 straipsnis Ši direktyva skirta valstybėms narėms. Priimta Briuselyje Tarybos vardu Pirmininkas [1] 2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1). [2] OL C [...], [...], p.[...]. [3] OL L 169, 2000 7 10, p. 1.